Autot peetakse XX sajandi sümboliks, aga me ei kohtle teda sellisena enam ammugi. Teada soovime me temast võimsust, kiirust, kiirendust, kütusekulu ja topsihoidjate arvu. Ning milliseid elektroonilisi lelusid autole on meie lõbustamiseks-abistamiseks pandud. Enam-vähem ongi kõik. Automobilia ülesanne on taastada respekt ühe kõige köitvama tehnikanähtuse ning selle loonud ja arendanud  inimeste vastu.